Henrik Ibsen

Henrik Johan Ibsen () ialah seorang pelakon drama Norway berpengaruh. Beliau berperanan besar dalam perkembangan drama realistik dan dijuluki sebagai "bapa drama moden"). Ada yang mengatakan bahwa Ibsen ialah pengarang drama dengan karyanya paling banyak dipentaskan di dunia selepas Shakespeare. Meskipun beliau banyak tinggal secara bersendiri di Jerman dan Itali, Ibsen tetap dianggap sebagai pengarang terbesar Norway sepanjang zaman. Beliau dianggap sebagai lambang kebangsaan bangsa Norway, dan merupakan salah seorang dramatis terpenting dalam sejarah dunia.

Pada masa hidupnya, drama-dramanya sering kali dianggap skandal, yakni ketika nilai-nilai Victoria dijunjung tinggi dalam kehidupan keluarga dan kesopanan Eropah. Setiap cabaran terhadapnya dianggap tidak bermoral dan membangkitkan kemarahan. Karya Ibsen menyelidiki realiti masyarakat semasa, dan isinya banyak membongkar hal-hal yang membangkitkan kegelisahan banyak orang sezamannya.

Ibsen mendirikan drama moden dengan memperkenalkan mata yang kritikal dan penelitian yang bebas terhadap kehidupan serta masalah-masalah moraliti. Drama-drama zaman Victoria yang umum pada masa itu diharapkan menampilkan kisah-kisah moral dengan tokoh-tokohnya yang mulia dipertarungkan melawan kekuatan-kekuatan gelap. Setiap drama diharapkan berakhir dengan kesimpulan yang dianggap layak berdasarkan moral, dalam arti bahawa kebaikan pasti akan menghasilkan kebahagiaan, dan perkara tidak bermoral hanya akan menghasilkan penderitaan. Ibsen menantang pemahaman dan keyakinan zamannya ini serta menghancurkan ilusi para penontonnya.

Pautan luar 

 Ibsen.net - Segala sesuatu tentang Ibsen
 Biografi daripada Jabatan Luar Negeri Norway

 
Penulis Norway